钦定古今图书集成/方舆汇编/职方典/第1274卷 > 永州府山川考三 府县志合载
## 钦定古今图书集成/方舆汇编/职方典/第1274卷 > 永州府山川考三 府县志合载

江华县

半逢山　在县南。有水流至半泷，与沱水合。禾田山　在县东南。高不可登，下多沃壤，故名。豸山　在县东，一名蟆拐山，堪舆谓“水口禽星。” 冬冷山　在县南一百二十里，接贺州界。秦山　一名吴望山，在县南五十里。秦人避乱于此。其下水流呜咽如秦川，故名。

沱山　在县治后西南隅。其山三岛相连，委曲盘旋，故名沱。其二岛稍低，一如鸾之舞，一如凤之飞。其一耸大凌霄，周回约四十馀里。其源发自永明黄沙岭，土人谓之沱岭，又谓之大同岭。古有名“三华” ，即此山也。古又有五岭之称，曰“芒岭” ，居其一。今大同乡有“白芒桥” 之号，亦因此山而名之也。

歌父山　：在县治东南九十里。《荆山记》：“冯乘乡有善歌者，声振林木，故名。”

阳华岩　在县东南五里。山峻而秀，岩下有水。元次山为之铭。又有《招陶别驾家阳华诗》。狮子岩　在县南二里。黄潜有记。

姹岩　在县西十里。巉崖峙秀，内有小溪，即蒋大士坐化处。

高明岩　在县西一里。洞前有石如伏龟，右有石如拱猿，天然可爱。半山有《磨岩记》。

秦岩　，在县南五十里吴望山之下。

金刚岩　在县东南百里。沿崖三十丈至岩口，有石，卓然如巨人。

白泉洞　在县西五里。下有井，大旱不涸。暖谷　，在县西五里寒亭之侧。宋邑尉成纪、李伯英始得其处。治平中，蒋之奇、沈仪有铭，有诗。“虽盛寒入谷，其气温然” ，故名。

沱水　，出九疑山石城峰，众水所会，行数里别而为二，又十里合而为一。

砅水　，出九疑女英峰，在县东北八十里，与沱水合。其源多石，湍急有声，故名。

洑水　，出九疑桂林峰，北流七十里合沱水，与宁远县同。

湎水　，出禾田山四十里，与沱水合。

半逢水　，出半逢山，流至半泷，与沱水合。按此水即麻、贝二江之水。东河水自锦田岭东流来，此水自半逢会入东河，故云“半逢水。”

秦水　出秦山西南流五十里，与冬冷合。冬冷水　，出冬冷山。

折水　，在县西南。出贺县界，东流四十里，与冬冷水合。

宜迁水　，出连山县昆吾山，流八十里，至县东南，经宜迁村，与沱水合。

洄溪　在县南十三里。四山之间，泉甘宜稻。元次山有《宿洄翁宅》诗，又“洄溪招隐者。”

不老泉　：在县南四十里从化乡洄溪间。其处产洄溪兰。

龙泉　在县西北十里，源流不竭，极溉灌之利。《新田县》。

凤凰山　：在东门外里许，原名鹧鸪山。张恂以其在治左，有凤凰千仞之象，故易今名。

胪山　：在城东北十五里。平原旷衍，突起一峰，高出群山之外，秀如文笔。

挂榜山　去城东十里，木石森列，苍翠清幽，望之如虎榜高悬，故名。

鳌鱼山　：在南关五里许。两水夹送，中涌一山，其形似鱼游水面，因以“鳌鱼” 呼之。

马头山　在城南水口。其山高削，久雨之后有红砂流出，细如粟米，晴则不见也。

青龙山　：在城西南十五里。草木青郁，其形如龙。上有水泉，清冽可饮。

七贤山　：在城南二十五里。山岭有古刹一所，神像七座，相传为“七贤” 云。其名失考。

万华山　在东南三十里南乡下漕洞。何嵩、何岳二人修真于此。宋乾道元年，封其山曰“万华” ，至今殿阁遗址尚存。

太平山　：在北乡鹅公井之上，古刹存焉，乃侯普庵遗址。

天堂山　在北。两溪源崇峻，岳立其上。有一大坪，可容千人，水流衍不息。

青云山　在北乡邓希清宅后。弥望青葱，烟光缥缈，俨然青云护之，故以名山。

夫人山　在北四都同陂洞口，距城十五里。“芥子山　” 在南二都景仙寺后。田原旷隰，一峰特起，望若浮屠，中空可行。宁远邑侯登而异之，召僧供养，设三教像于内，遂命今名。

九峰山　：在西北麤石洞，距城三十里。巉岩高耸，翠峰叠峙，故以名焉。

五龙山　在北四都渣源，距城二十里。烟岚环结，天半庄严，山之秀上者。

衣架山　在上流洞北一都。形如衣架，上有泉水流溢不断，四季皆然。

金鸡山　，在城北三十里。形如金鸡，独立高耸不群，而竹树离迷，苍翠欲滴，亦佳山也。

舂陵山　在宁远东北七十里，界接新田，五山秀㧞相连，涧水出焉，西流至衡州，与蒸湘合流，注于洞庭山之东，西经桂阳州界。

洛阳山　上有舂陵侯祠遗址。考汉光武虽生南阳白水邨，后与李通、李轶定谋，议归舂陵起兵，于是发舂陵子弟训练于侯坪，以共举事。今侯坪有龙飞庙及舂陵侯祠，民居世祀焉。满田峰　东北二十里。山自衡岳分支，屹然耸秀，上有神女祠，传云“祈祷百应。”

“白云峰　” 上有喦，深广若室，旁石有巨人迹，喦中石下垂，击之有应。

羊角峰　其峰最峭，文庙向焉，在北五都。“紫竹峰　” 在南一都。

“赛武当峰　” ，高数里，上有武当行宫，泉极清冽，在石羊洞。

石仙峰　平地突起，峰下一洞，高阔丈许，石乳旋结如人物状，在南六都。

朱砂岩　在南门外里许。传云：其地雨后偶有红沙，形似朱砂，故名。

相公岩　在城南三十里南乡石羊洞，岩内源泉不竭，上有相公祠。

清风岩　，在城西十五里。上庄严，形如螺壳湾环内佛殿、僧房俱庄严，嗣因凿破，今遂寥落。其下一潭，出黑气即雨。

刘四岩　在西北十三里北四都。岩右有穴，穴口仅容一人，其内宽敞，可容多人。

风神岩　在西北二十里骥村。陡峻巉崖，止一小径，可盘旋而上。

石马　在南门外里许。其首北骧，俨若嘶风之状，号曰“南方天马。”

石羊　在南三都。石崖上，如羊屹立。

《石凤　》在南八都郭生宅中。昔有九苞文彩，今尚存一二。

《石龟　》在南二都郑富宅中。

石莲　在南五都下漕洞，叶开六瓣，青葱，可人满田。岭　在上流口。

鸡栖岭　在北十五里寿富洞流冲桥之上。秀冈　岭在小冈，距城五里。

陶岭　，在东南五十里。上有师姑祠，祈祷有应，石可为砺。

召雷岭　在北廊下洞距城五里，坛场犹存。迁官岭　在城西，上有峻石层出，名曰“迁官。” 大广岭　在治西南二十里。

风规岭　在南六都

新田洞　，在西门溪口崖下。

茂田洞　在西门溪口二里许。

“廊下洞　” ，在天榜桥之上。

羊脚洞　在东门外

寿富洞　：在西门水头门首。

桃尾洞　，在南门朱砂庵之下。

阴洞　在北四都骥村

岛馆洞　　龙水洞　俱在南一都。

山下洞　　安塘洞　俱在南三都。

杨柳洞　在北三都

潮水洞　　同陂洞　在北四都。

下漕洞　在南五都

庄下洞　在北三都宁远界。

蓝田洞　在北门外

平塘洞　　新安洞　俱在南六都。

东河　在邑东城下。来自东冈白水，经蛮子岭，过千马坪，至上流，源满田廊下洞，曲折以至城下，由东而南，与西河会。

西河　，从乌江源至金鸡山，肥源夫人山，会骥。

村龙王庙下。潭水出柏家洞，委蛇至城西，复折而南，与东河会。二水合流，回绕里许，即有朱砂岩。峭石峻壁，关锁数重，衍于长富道。源出麻窝窑，至十八滩会松柏驿河而注于衡江。

杨柳井　在城外三里亭右。

鹅井　旧名“鹅安荡” ，在石羊、下漕二洞之间。泉出最清，灌溉极普。

羊石井　在下漕洞。平地涌出，荫注下漕大井　。西南三十里春头山有大井，两眼出泉，汪洋清冽，一方资之。

山下井　：在北乡山下洞。利赖此方，农不知旱。